पति का किसी गैर महिला के साथ अवैध संबंध पर प|ी के साथ हुए विवाद के बाद अपने ही घर के बंद कमरे में पति की हत्या हो गई। आरोप है कि प|ी ने ही पति को चाकू मारकर हत्या कर दी। लेकिन प|ी हत्या की बात से इनकार कर रही है। घटना रजरप्पा थाना क्षेत्र के बड़कीपोना पंचायत स्थित पारडीह की है। बुधवार की रात करीब एक बजे बड़कीपोना निवासी प्रह्लाद महतो के 35 वर्षीय पुत्र उमेश महतो और उसकी प|ी गीता देवी के बीच बंद कमरे में विवाद हो गया। उमेश द्वारा बचाव बचाव के शोर के बाद परिवार के सदस्य कमरे में गए तो वहां देखा कि उमेश के पेट में चाकू लगा था। खून से लथपथ उमेश की अस्पताल ले जाने के दौरान मौत हो गई। घटना की जानकारी अहले सुबह पुलिस को मिली। सूचना मिलने के बाद रजरप्पा थाना के पुलिस इंस्पेक्टर सचिदा प्रसाद सिंह पुलिसबल के साथ घटनास्थल पंहुचे। शव को कब्जे में कर पोस्टमार्टम के लिए भेज दिया। इसके बाद पुलिस मामले की छानबीन में जुटी हुई है। पुलिस इंस्पेक्टर के अनुसार, मृतक के पिता द्वारा मामला दर्ज कराया गया है।